Source: https://e-justice.europa.eu/content_maintenance_obligations-355-lt-sk.do?init=true&member=1
Timestamp: 2020-01-29 15:52:07+00:00

Document:
Vyživovacia povinnosť - Litva
Návrhy na vyhlásenie vykonateľnosti podľa článku 27 ods. 1 nariadenia a odvolania proti rozhodnutiam o takýchto návrhoch podľa článku 32 ods. 2 nariadenia preskúmava Odvolací súd Litvy (Lietuvos apeliacinis teismas).
Tel.: (85) 266 3479
Fax: (85) 266 3060
Proti rozhodnutiu prijatému Odvolacím súdom Litvy je možné po preskúmaní odvolania proti rozhodnutiu o návrhu na vyhlásenie vykonateľnosti podať kasačný opravný prostriedok na Najvyššom súde Litvy (Lietuvos Aukščiausiasis Teismas). Takéto opravné prostriedky sa preskúmajú v súlade s pravidlami upravujúcimi konanie na kasačnom súde, ktoré sú stanovené v litovskom Občianskom súdnom poriadku, pokiaľ sa v nariadení alebo v litovských právnych predpisoch, ktorými sa vykonávajú právne predpisy Európskej únie a medzinárodné právne predpisy upravujúce občianske súdne konanie, nestanovuje inak. V prípade, že bol kasačný opravný prostriedok prijatý, uvedie sa prioritne do zoznamu vecí, ktorými sa má v rámci kasačného konania zaoberať Najvyšší súd Litvy. Najvyšší súd stanoví lehotu na predloženie vyjadrenia k opravnému prostriedku nepresahujúcu štrnásť dní. Vo svojom oznámení o zaregistrovaní opravného prostriedku do zoznamu vecí, ktorými sa má v rámci kasačného konania zaoberať najvyšší súd (článok 350 ods. 7 litovského Občianskeho súdneho poriadku), oznámi Najvyšší súd Litvy účastníkom konania a ostatným zainteresovaným osobám lehotu stanovenú na vyjadrenie sa k opravnému prostriedku.
Účastníci konania a ostatné zainteresované osoby môžu predložiť písomné vyjadrenie k opravnému prostriedku v lehote stanovenej najvyšším súdom. Táto lehota sa počíta odo dňa, keď bol opravný prostriedok zapísaný do zoznamu vecí, ktorými sa má v rámci kasačného konania zaoberať najvyšší súd.
Rozhodnutia o vyživovacej povinnosti preskúma v súlade s článkom 19 nariadenia súd, ktorý ich vydal. Po tom, ako súd prijme návrh na preskúmanie rozhodnutia o vyživovacej povinnosti, postúpi kópiu tohto návrhu a jeho príloh navrhovateľovi a informuje ho o povinnosti predložiť k tomuto návrhu písomné vyjadrenie v lehote štrnásť dní odo dňa zaslania návrhu. Návrh na preskúmanie rozhodnutia o vyživovacej povinnosti preskúma súd písomným postupom. Ak to súd považuje za potrebné, môže na prerokovanie návrhu na preskúmanie rozhodnutia o vyživovacej povinnosti zvolať ústne pojednávanie. Súd musí návrh na preskúmanie rozhodnutia o vyživovacej povinnosti preskúmať najneskôr do štrnástich dní po uplynutí lehoty na predloženie vyjadrenia a musí prijať rozhodnutie o jednom z postupov uvedených v článku 19 ods. 3 nariadenia.
Valstybės garantuojamos teisinės pagalbos tarnyba (Útvar štátom zaručenej právnej pomoci v meste Vilnius)
Webové sídlo: http://www.vgtpt.lrv.lt/
Ak sa návrhy týkajú vyživovacej povinnosti vyplývajúcej zo vzťahu medzi rodičom a dieťaťom voči osobám mladším ako 21 rokov, funkciu ústredného orgánu plní pobočka Štátneho fondu pre sociálne zabezpečenie v meste Mažeikiai.
Tel.: +370 443 26659
Ak sa návrhy týkajú vyživovacej povinnosti vyplývajúcej zo vzťahu medzi rodičom a dieťaťom voči osobám mladším ako 21 rokov, funkciu ústredného orgánu podľa článku 51 nariadenia plní správa fondu pre výživné na deti na ministerstve sociálneho zabezpečenia a práce.
Kontaktné údaje správy fondu pre výživné na deti na ministerstve sociálneho zabezpečenia a práce:
Tel.: (85) 272 8081
Fax: (85) 265 3984
Ak si to okolnosti vyžadujú, štátom zaručená právna pomoc, ktorá sa týka návrhov uvedených v článku 56 nariadenia, sa poskytuje v súlade s postupom stanoveným v zákone o štátom zaručenej právnej pomoci, pokiaľ sa v nariadení alebo v litovských právnych predpisoch, ktorými sa vykonávajú právne predpisy Európskej únie a medzinárodné právne predpisy upravujúce občianske súdne konanie, nestanovuje inak. Ak sa počas preskúmania návrhov uvedených v článku 56 nariadenia ukáže, že navrhovateľ potrebuje právnu pomoc zaručenú štátom, Útvar štátom zaručenej právnej pomoci v meste Vilnius a správa fondu pre výživné na deti na ministerstve sociálneho zabezpečenia a práce zašlú žiadosť o štátom zaručenú právnu pomoc priamo príslušným orgánom zodpovedným za poskytovanie štátom zaručenej právnej pomoci, konkrétne litovským útvarom pre štátom zaručenú právnu pomoc.
Názvy a kontaktné údaje litovských útvarov štátom zaručenej právnej pomoci
Útvar štátom zaručenej právnej pomoci
Útvar štátom zaručenej právnej pomoci v meste Vilnius
85 264 7480
85 264 7481
Útvar štátom zaručenej právnej pomoci v meste Kaunas
83 740 8601, 83 742 8404
83 742 8403, 83 742 8405
Útvar štátom zaručenej právnej pomoci v meste Klaipėda
84 625 6176
Útvar štátom zaručenej právnej pomoci v meste Šiauliai
Dvaro g. 123A, LT-76208, Šiauliai
84 152 0040
Útvar štátom zaručenej právnej pomoci v meste Panevėžys
84 557 0152
84 543 6201
Návrhmi na úplné alebo čiastočné zamietnutie výkonu rozhodnutia súdu pôvodu o vyživovacej povinnosti, uvedenými v článku 21 ods. 2 nariadenia, sa zaoberá Odvolací súd Litvy (Lietuvos apeliacinis teismas).
Návrhmi na úplné alebo čiastočné pozastavenie výkonu rozhodnutia súdu pôvodu o vyživovacej povinnosti, uvedenými v článku 21 ods. 3 nariadenia, sa zaoberá okresný súd v mieste, kde sa žiada o výkon rozhodnutia.
Litovčina je jediným jazykom prípustným pre preklady dokumentov uvedených v článku 20 nariadenia, ale pre preklady dokumentov uvedených v článkoch 28 a 40 nariadenia sú prípustnými jazykmi litovčina a angličtina.
Jazyky prípustné pre komunikáciu litovského ústredného orgánu s ostatnými ústrednými orgánmi podľa článku 59 nariadenia sú litovčina a angličtina.

References: súd 
 súd 
 súd 
 súd 
 súd 
 súd 
 súd 
 súd 
 Súd 
 súd 
 súd